**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

a „Martfű Város közigazgatási területén lévő közvilágítás korszerűsítése energiatakarékos LED-es közvilágításra” tárgyú közbeszerzési eljárás megindítására

Martfű Város Önkormányzata Képviselő-testületének

2018. június 28-i ülésére

Előkészítette: S. Bodor Éva

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

Martfű Város Önkormányzata korszerűsíteni szeretné közvilágítását energiatakarékos LED-es közvilágításra.

Az Önkormányzat, pályázati lehetőség híján, saját erőből kívánja a beruházást megvalósítani 3 év alatt az ehhez igazodó fizetési ütemezéssel.

Martfű Város Önkormányzata a Sistrade Kft.-vel -a közvilágításunk karbantartását végző cég- 2017. őszén kötött megállapodást a város közvilágítási rendszerének jelenlegi állapota felmérésére, valamint energiatakarékos korszerűsítési javaslat elkészítésére.

A beruházással hozzávetőleg 40%-os energia megtakarítást lehetne elérni, fényáramszabályozási módszer alkalmazásával a megtakarítás tovább javítható.

A hatályos közbeszerzési törvény értelmében a beruházás közbeszerzési eljárás köteles.

Martfű Város Önkormányzata Közbeszerzési Szabályzata 5.1.1. f) pontja értelmében az eljárás megindításáról a Képviselő testületnek kell döntenie.

Kérem a Tisztelt Képviselő–testületet, hogy az alábbi határozati javaslat elfogadásával a közbeszerzési eljárás megindítását szíveskedjen jóváhagyni.

Határozati javaslat:

Martfű Város Önkormányzata Képviselő- testületének

……./2018.(…….) határozata

„Martfű Város közigazgatási területén lévő közvilágítás korszerűsítése energiatakarékos LED-es közvilágításra” tárgyú közbeszerzési eljárás megindításáról

Martfű Város Önkormányzatának Képviselő-testülete a Közbeszerzési Szabályzat 5.1.1. f) pontjában foglaltaknak megfelelően, a közbeszerzésekről szóló 2015. évi CXLIII. törvény alapján a „Martfű Város közigazgatási területén lévő közvilágítás korszerűsítése energiatakarékos LED-es közvilágításra” tárgyban közbeszerzési eljárást indít.

Erről értesülnek:

1. Jász-Nagykun-Szolnok Megyei Kormányhivatal
2. Valamennyi képviselő helyben
3. Műszaki iroda helyben
4. Pénzügyi és Adóügyi Iroda

Martfű, 2018. június 19.

 Dr. Papp Antal

 polgármester

Látta: Szász Éva jegyző